ไสว หัพนานนท์

ไสว หัพนานนท์ (13 ตุลาคม พ.ศ. 2450 - 13 ตุลาคม พ.ศ. 2558)  สำเร็จการศึกษาจากโรงเรียนสวนกุหลาบวิทยาลัย โดยเรียนร่วมรุ่นเดียวกับ หม่อมราชวงศ์เสนีย์ ปราโมช โดยผลัดกันเรียนได้ที่หนึ่งกับที่สองกับหม่อมราชวงศ์เสนีย์จากนั้นสอบชิงทุนของกรมรถไฟหลวง เมื่อปี พ.ศ. 2466 ไปศึกษาต่อสาขาวิชาวิศวกรรมโยธา ที่ Victoria College Manchester University เมื่อจบการศึกษาแล้ว ในปีพ.ศ. 2471 จึงเข้ารับราชการที่กรมรถไฟหลวง ตำแหน่ง นายช่างผู้ช่วย กองแบบแผน กรมรถไฟหลวง อัตราเงินเดือน 250 บาท พ.ศ. 2481 เป็น หัวหน้ากองสื่อสาร ราชการฝ่ายการช่างโยธา กรมรถไฟ พ.ศ. 2494 ออกจากราชการกรมรถไฟ (กรมรถไฟเปลี่ยนสถานะเป็นรัฐวิสาหกิจ) เข้าทำงานในการรถไฟแห่งประเทศไทย ในตำแหน่งเดิม พ.ศ. 2503 เป็นวิศวกรใหญ่ฝ่ายการช่างโยธา การรถไฟแห่งประเทศไทย พ.ศ. 2512 ออกราชการเนื่องจากสูงอายุ  พ.ศ. 2512 ถึง พ.ศ. 2517 เป็นกรรมการรถไฟแห่งประเทศไทย

นายไสวเป็นหนึ่งในผู้ร่วมก่อตั้งพรรคกิจสังคม กับ หม่อมราชวงศ์คึกฤทธิ์ ปราโมช ในปี พ.ศ. 2517  โดยนายไสวมีบุตรชายคนหนึ่งเป็นนักการเมืองและนักธุรกิจชื่อดัง คือ ร้อยเอกขจิต หัพนานนท์ ประธานเจ้าหน้าที่บริหาร บริษัท วัน ทู โก จำกัด 

นายไสว หัพนานนท์ เสียชีวิตเมื่อวันที่ 13 ตุลาคม พ.ศ. 2558 สิริรวมอายุ 108 ปี

อ้างอิง 

นักการเมืองไทย
พรรคกิจสังคม
ชาวไทยที่มีอายุเกิน 100 ปี
บุคคลจากโรงเรียนสวนกุหลาบวิทยาลัย